Ҡасымджанов Рөстәм Машруҡ улы

Ҡасымджанов Рөстәм Машруҡ улыТакже правильно написание — Касымжанов (5 декабрь 1979 йыл) — үзбәк шахматсыһы, гроссмейстер, ФИДЕ версияһы буйынса донъя чемпионы (2004 йыл). Даими йәшәү урыны — Германия.

 Биографияһы 
слева|мини|Рөстәм Ҡасымджанов (1999)
справа|мини|279x279пкс|Үзбәкстан почта маркаһында Рөстәм Ҡасымджанов. 2001 йыл
Рөстәм Машруҡ улы Ҡасымджанов 1979 йылдың 5 декабрендә Үзбәк ССР-ының Ташкент ҡалаһында тыуа. Биш йәшендә шахмат уйнарға өйрәнә. 1994 йылда егеттәр араһында Азия чемпионы булы. 1997 йылдан — гроссмейстер. 1998 йылда ир-аттар араһында Азия чемпионатында тәүге еңеүен яулай.  1999 йылда Ереванда үҫмерҙәр араһында донъя чемпионатында икенсе урын биләй. Эссен (2001 йыл) һәм Памплона (2002 йыл) турнирҙары еңеүсеһе.

2002 йылда Хәйҙәрабад ҡалаһындағы турнирҙа (Һиндостан) Касымджанов Вишванатан Анандтан ғына ҡалышып, икенсе урын ала.
слева|мини|300x300пкс|Рөстәм Ҡасымджанов
Рөстәм Ҡасымджанов 2004 йылда ФИДЕ-ның нокаут-донъя чемпионатында сенсацион еңеү яулай. Турнир алдынан ул 2640 Эло рейтингына эйә була һәм ФИДЕ-ның рейтинг-исемлегендә 54-се урында тора. Нокаут-донъя чемпионаты Ливияның баш ҡалаһы Триполиҙа үткәрелә, шуға күрә унда Израиль шахматсылары һәм башҡа бик күп көслө гроссмейстерҙар ҡатнашмай. Чемпионат барышында Ҡасымджанов эҙмә-эҙлекле рәүештә Василий Иванчукты (+0-0=2, өҫтәмә партияларҙа 1,5:0,5), Золтан Алмашиҙы (+2-0=0), Александр Грищукты (+1-1=0, өҫтәмә партияларҙа 2:0) һәм Веселин Топаловты (+0-0=4, өҫтәмә партияларҙа 2:0). Финал матчында Касымджанов инглиз гроссмейстеры Майкл Адамсты 4,5:3,5 иҫәбе менән еңә. Төп уйындар алты партиянан тора һәм тигеҙ иҫәпкә тамалана— 3:3 (+2-2=2). Өҫтәмә тиҙ шахмат буйынса ике партияла (25 минут + һәр йәрәштән һуң 10 секунд) Ҡасымджанов беренсе партияла ҡаралар менән уйнай һәм еңә, икенсеһендә тигеҙ иҫәпкә уйнай.
справа|мини|281x281пкс|Үзбәкстан почта маркаһында Рөстәм Касымджанов. 2005 йыл
Нокаут-донъя чемпионатында еңгәндән һуң Ҡасымджанов Һиндостандың Пуна ҡалаһындағы турнирҙа еңә.

2005 йылда, Испанияның Линарес ҡалаһындағы абруйлы турнирҙа Ҡасымджанов 10 мөмкинлектән 4 мәрәй генә йыйып, 6-7-се урындарҙы бүлешә.

2005 йыл башында шахмат донъяһын берләштерергә тырышыу процесында Гарри Каспаровҡа ҡаршы матч планлаштырыла, әммә уйын үтмәй.

2005 йылда донъя чемпионы титулын Веселин Топаловҡа тапшыра.

Ҡасымджанов немец Бундеслигаһында Бад Годесберг ҡалаһының шахмат клубы өсөн уйнай.

2000 йылда «Узбекистон ифтихори» маҡтаулы исеменә лайыҡ була.

2004 йылдың 14 июлендә Үзбәкстан президенты Ислам Кәримовтың Указына ярашлы, Рөстәм Ҡасымджанов Темур Әмир ордены менән бүләкләнә.

 Уйын стиле 
Турнирҙа уйын һөҙөмтәләре тотороҡло булмаһа ла, күп шахматсыларҙың екеренсә, уның уйыны тотороҡло. Шуға күрә тигеҙ иҫәпкә тамамланған партиялары бик күп. Ул дебютты ниндәйҙер үҙенсәлек уйлап табыоға тырышмай, хатта бер нисә тапҡыр рәтәтн еңелһә лә. Бик һирәк яъылыша, уйынды яҡшы уҡый белә, әмәм бик йыш еңеү өсөн был ғына етмәй. Магнут Карлсен фекеренсә, Рөстәм — ҡаршы уйнау бик ҡатмарлы булған шахматсыларҙың береһе.

 Иҫкәрмәләр 

 Һылтанмалар 

 кључних позиција из његових партија
 А. Безгодов. Портрет шахматиста — Рустам Касымжанов

Категория:Шахмат буйынса донъя чемпиондары
Категория:Ташкентта тыуғандар
Категория:Википедия:Викимәғлүмәттә сығанағы булған мәҡәләләр
Категория:Википедия:Замандаштар биографияһы
Категория:1979 йылда тыуғандар
Категория:5 декабрҙә тыуғандар
Категория:Википедия:Статьи с переопределением значения из Викиданных
Категория:Шахмат гроссмейстерҙары